17.3.2023
DA
Den Europæiske Unions Tidende
L 79/69
(18)
For at forhindre spredning af afrikansk svinepest via vildtlevende svin er det derfor afgørende, at medlemsstaterne træffer velkoordinerede foranstaltninger, så man undgår dobbeltarbejde.
Af samme grund bør medlemsstaterne ved denne forordning forpligtes til at udarbejde nationale handlingsplaner for vildtlevende svin med henblik på at forhindre spredning af afrikansk svinepest i Unionen, ved at der sikres en koordineret og konsekvent tilgang på tværs af medlemsstaterne (»nationale handlingsplaner«).
Der bør med minimumskravene til de nationale handlingsplaner tages hensyn til den videnskabelige rådgivning fra EFSA, navnlig vedrørende forebyggende foranstaltninger til reduktion og stabilisering af vildsvinetætheden, inden sygdommen indslæbes, passiv overvågning og biosikringsforanstaltninger under jagt på vildtlevende svin, for at sikre en harmoniseret tilgang i medlemsstaterne.
Disse nationale handlingsplaner og de årlige resultater af deres gennemførelse bør forelægges for Kommissionen og de øvrige medlemsstater.
(19)
De foranstaltninger vedrørende forvaltning af vildtlevende svin, der træffes inden for rammerne af de nationale handlingsplaner, bør, i det omfang det er relevant, være forenelige med EU-miljøreglerne, herunder naturbeskyttel­ seskravene, i Europa-Parlamentets og Rådets direktiv 2009/147/EF (12) og Rådets direktiv 92/43/EØF (13).
(20)
For at tage hensyn til den senere tids udvikling i den epidemiologiske situation med hensyn til afrikansk svinepest i Unionen samt de nye erfaringer, der er gjort, og den nye viden, der er indsamlet i Unionen, og med henblik på proaktivt at bekæmpe de risici, der er forbundet med spredning af sygdommen, bør der fastsættes reviderede og udvidede særlige sygdomsbekæmpelsesregler ved denne forordning.
Gennemførelsesforordning (EU) 2021/605 bør derfor ophæves og erstattes af nærværende forordning.
(21)
Gennemførelsesforordning (EU) 2021/605 finder anvendelse indtil den 20. april 2028.
Under hensyntagen til den nuværende epidemiologiske situation med hensyn til afrikansk svinepest i Unionen er det nødvendigt at opretholde de særlige sygdomsbekæmpelsesforanstaltninger, der fastsættes ved nærværende forordning, indtil denne dato.
(22)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
KAPITEL I GENSTAND, ANVENDELSESOMRÅDE OG DEFINITIONER
Artikel 1 Genstand og anvendelsesområde 1.
Ved denne forordning fastsættes der regler om:
a) særlige sygdomsbekæmpelsesforanstaltninger vedrørende afrikansk svinepest, der skal anvendes i et begrænset tidsrum af medlemsstater (14), som er opført eller har områder opført i bilag I og II (»de berørte medlemsstater«).
Disse særlige sygdomsbekæmpelsesforanstaltninger finder anvendelse på opdrættede og vildtlevende svin samt produkter hidrørende fra svin som supplement til de foranstaltninger, der gælder i beskyttelseszoner, overvågningszoner, supplerende restriktionszoner og inficerede zoner, der er oprettet af de berørte medlemsstaters kompetente myndigheder i henhold til artikel 21, stk.
1, og artikel 63 i delegeret forordning (EU) 2020/687 (12) Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7).
(13) Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206 af 22.7.1992, s. 7).
(14) I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk.
4, i protokollen om Irland/Nordirland sammenholdt med bilag 2 til nævnte protokol, omfatter henvisninger til medlemsstater i denne forordning Det Forenede Kongerige for så vidt angår Nordirland.